Био је позван на одслужење војног рока у Југославији и одслужио у Требињу, где га је затекла и капитулација Југославије 1941. године. Након тога се вратио у родно Кичево, где је Кузман Јосифовски Питу октобра 1941. формирао Месни комитет КПЈ. У почетку се Кузман противио чланству Полежиноског у Месном комитету, држећи да чланови КПЈ могу да буду само припадници радничке класе, а да за интелектуалце попут Полежиновског у партији нема места. Након што су се кичевски првоборци заложили да Полежиноски постане член, Кузман је признао да Владо као убеђени демократа и антифашиста треба да буде члан КПЈ.